EkBass/fiwiki-20250220-pages-articles huggingface dataset:
Ágios Thomás (Iraklion)

Ágios Thomás () on Kreikan kylä, joka sijaitsee Kreetan saarella. Se kuuluu hallinnollisesti Górtynan kuntaan, Iraklionin alueyksikköön ja Kreetan alueeseen. Ágios Thomás muodostaa oman kyläyhdyskuntansa (Τοπική Κοινότητα Αγίου Θωμά, Topikí Koinótita Agíou Thomá). Kylän väkiluku on 665 (vuonna 2011). Ágios Thomáksen kylä sijaitsee Ída- eli Psiloreítis-vuoren itäpuolella noin 34 kilometriä etelälounaaseen Iraklionista. Se on rakennettu noin 530 metrin korkeuteen merenpinnasta laskettuna. Varhaisin maininta kylästä on vuodelta 1371. Kylän nähtävyyksiin kuuluu bysanttilaisaikainen Pyhän Tuomaan kirkko (Ágios Thomás), josta se on saanut nimensä. Yhteensä kylässä sanotaan olevan jopa 38 kirkkoa. Aiemmin kylä kuului Agía Varváran kuntaan ja vuodesta 2011 lähtien Górtynan kunnan Agía Varváran kunnallisyksikköön. == Lähteet == == Aiheesta muualla == Luokka:Górtyna Luokka:Kreetan kylät
Ágios Thomás

Ágios Thomás (, ”Pyhä Tuomas”) voi viitata seuraaviin paikkoihin Kreikassa: * Ágios Thomás, kylä Tanágran kunnassa Boiotian alueyksikössä * Ágios Thomás, kylä Kreetan saarella Górtynan kunnassa Iraklionin alueyksikössä * Ágios Thomás, saari Argo-Saronisten saarten saariryhmässä
Apóstoloi (Iraklion)

Apóstoloi (; transl. myös Apóstoli) on Kreikan kylä, joka sijaitsee Kreetan saarella. Se kuuluu hallinnollisesti Minóa Pediádan kuntaan, Iraklionin alueyksikköön ja Kreetan alueeseen. Kylän väkiluku on 322 (vuonna 2011). Apóstoloin kylä, suomeksi ”Apostolit”, sijaitsee noin 28 kilometriä kaakkoon Iraklionista. Se muodostaa oman kyläyhdyskuntansa (Τοπική Κοινότητα Αποστόλων, Topikí Koinótita Apostólon). Kylä jakautuu kahteen osaan, jotka ovat yläkylä (Páno Chorió, Πάνω Χωριό) eli Kamári (Καμάρι) ja alakylä (Káto Chorió, Κάτω Χωριό) eli Ágioi Apóstoloi (Άγιοι Αποστόλοι). Kylän kirkkoihin lukeutuvat kaksilaivainen Neitsyt Marian (Panagía) ja Arkkienkeli Mikaelin (Michaíl Archángelos) kirkko yläkylässä ja bysanttilaisaikainen Pyhän Georgioksen (Ágios Geórgios) kirkko alakylässä. Aiemmin kylä kuului Kastéllin kuntaan ja vuodesta 2011 lähtien Minóa Pediádan kunnan Kastéllin kunnallisyksikköön. == Lähteet == == Aiheesta muualla == Luokka:Kreetan kylät Luokka:Minóa Pediáda
Avgenikí

Avgenikí () on Kreikan kylä, joka sijaitsee Kreetan saarella. Se kuuluu hallinnollisesti Iraklionin kuntaan, Iraklionin alueyksikköön ja Kreetan alueeseen. Kylän väkiluku on 533 (vuonna 2011). Avgenikín kylä sijaitsee noin 21 kilometriä lounaaseen Iraklionista. Se on rakennettu noin 310 metrin korkeuteen merenpinnasta laskettuna. Kylä mainitaan ensimmäisen kerran venetsialaisvallan aikaisissa lähteissä vuonna 1391 nimellä Evgenikí (Ευγενική). Nykyinen nimimuoto tunnetaan vuodesta 1834. Avgenikí muodostaa myös laajemman kyläyhdyskunnan (Τοπική Κοινότητα Αυγενικής, Topikí Koinótita Avgenikís), johon kuuluu varsinaisen Avgenikín kylän lisäksi Vlachianán kylä. Koko yhdyskunnan väkiluku on 539. Aiemmin kylä kuului Palianín kuntaan ja vuodesta 2011 lähtien Iraklionin kunnan Palianín kunnallisyksikköön. == Lähteet == Luokka:Iraklion Luokka:Kreetan kylät
Eliá (Iraklion)

Eliá (, ) on Kreikan kylä, joka sijaitsee Kreetan saarella. Se kuuluu hallinnollisesti Chersónisoksen kuntaan, Iraklionin alueyksikköön ja Kreetan alueeseen. Kylän väkiluku on 884 (vuonna 2011). Elián kylä sijaitsee noin 12 kilometriä kaakkoon Iraklionin kaupungista. Se on rakennettu noin 230 metrin korkeuteen merenpinnasta laskettuna. Kylä mainitaan ensimmäisen kerran venetsialaisvallan aikaisessa väestönlaskennassa vuonna 1583. Elián tärkein kirkko on omistettu Pyhälle Panteleimonille (Ágios Panteleímonas). Eliá muodostaa myös laajemman kyläyhdyskunnan (Τοπική Κοινότητα Ελαίας, Topikí Koinótita Elaías), johon kuuluvat varsinaisen Elián kylän lisäksi kylät Ágios Romanós, Karterós ja Stavroméno sekä Dían saari. Koko yhdyskunnan väkiluku on 1 936. Aiemmin kylä kuului Goúvesin kuntaan ja vuodesta 2011 lähtien Chersónisoksen kunnan Goúvesin kunnallisyksikköön. == Lähteet == == Aiheesta muualla == Luokka:Chersónisos Luokka:Kreetan kylät
Bjørn Alterhaug

Bjørn Alterhaug (s. 3. kesäkuuta 1945 Mo i Rana) on norjalainen jazzbasisti, -säveltäjä ja -sovittaja.Bjørn Alterhaug Store Norske Leksikon Alterhaug pääsi keskeiseen asemaan Norjan jazzpiireissä 1970-luvulla. Hän perusti John Pål Inderbergin ja muiden kanssa New Cool Quartet -kokoonpanon ja toimi Egil Kapstadin kvartetin sekä Siri's Svale Bandin basistina. 1970–1980-luvuilla Alterhaug teki yhteistyötä muiden muassa Chet Bakerin, Ben Websterin, Joe Hendersonin ja Lee Konitzin kanssa. Hän on soittanut yli sadalla julkaisulla. Alterhaug on säveltänyt musiikkia muun muassa Euroopan yleisradiounionin big band -konserttiin (Oslo, 1981) ja toiminut Festspillene i Nord-Norgen festivaalisäveltäjänä (1989). Vuoden 2005 Havmanndagene-tapahtumaan hän sävelsi tilaustyön Havmanndialoger. Alterhaug on työskennellyt musiikin professorina Norjan teknis-luonnontieteellisessä yliopistossa. Hänen saamiaan palkintoja ovat olleet Buddyprisen (1975), Spellemannprisen (Moment, vuoden jazzlevy 1979), Gammleng-palkinto (1989) ja Etelä-Trøndelagin läänin kulttuuripalkinto (2011). == Lähteet == Luokka:Norjalaiset jazzmuusikot Luokka:Norjalaiset kontrabasistit Luokka:Vuonna 1945 syntyneet Luokka:Elävät henkilöt
Orlando Guardians

Orlando Guardians (aiemmin nimeltään New York Guardians) on ammattilaistason amerikkalaisen jalkapallon joukkue Floridan Orlandosta. Joukkue pelaa XFL- liigassa osana Eteläistä divisioonaa. Joukkueen perusti Vince McMahonin Alpha Entertainment -yritys vuonna 2018, joka omistaa ja hallinoi XFL-liigaa ja kaikkia sen joukkueita. Guardiansin kotikenttä on Camping World Stadium. Ensimmäisellä kaudellaan 2020 Guardians ehti pelata viisi ottelua, joista se voitti kolme ja hävisi kaksi. Maaliskuussa XFL-kausi päättyi ennenaikaisesti COVID-19-pandemian vuoksi. Kaudeksi 2023 joukkue muutti New Yorkista Orlandoon. Samalla joukkueen väriteema muuttui punaisesta vihreäksi. == Logot == Tiedosto:New York Guardians logo.png|Aiempi tunnus == Kausittaiset tilastot == Kausi O V H T+ T− P+ P− Divisioona/sijoitus Pudotuspelit 2020 5 3 2 8 9 79 85 Itäinen, jaettu ensimmäinen sija ei pelattu * O = ottelut * V = voitot * H = häviöt * T+ = touchdowneja tehty * T− = touchdowneja vastustajalle * P+ = pisteitä tehty * P− pisteitä vastustajalle == Lähteet == == Aiheesta muualla == * Joukkueen kotisivut Luokka:XFL-seurat Luokka:Vuonna 2018 perustetut urheiluseurat
DC Defenders

DC Defenders on ammattilaistason amerikkalaisen jalkapallon joukkue Washingtonista. Joukkue pelaa XFL-liigassa osana Pohjoista divisioonaa. Joukkueen perusti vuonna 2018 Vince McMahonin Alpha Entertainment -yritys, joka omistaa ja hallinoi XFL-liigaa ja kaikkia sen joukkueita. Defendersin kotikenttä on 20 000 katsojan Audi Field. Ensimmäisellä kaudellaan 2020 Defenders ehti pelata viisi ottelua, joista se voitti kolme ja hävisi kaksi. Maaliskuussa XFL-kausi päättyi ennenaikaisesti COVID-19-pandemian vuoksi. == Logot == Tiedosto:DC Defenders logo.svg|Aiempi tunnus == Kausittaiset tilastot == Kausi O V H T+ T− P+ P− Divisioona/sijoitus Pudotuspelit 2020 5 3 2 9 12 82 89 Itäinen, jaettu ensimmäinen sija ei pelattu * O = ottelut * V = voitot * H = häviöt * T+ = touchdowneja tehty * T− = touchdowneja vastustajalle * P+ = pisteitä tehty * P− pisteitä vastustajalle == Lähteet == == Aiheesta muualla == * Joukkueen kotisivut Luokka:XFL-seurat Luokka:Vuonna 2018 perustetut urheiluseurat
Purmo Group

Purmo Group (entinen Virala Acquisition Company) on suomalainen pörssiyhtiö. Purmo Group valmistaa lämmitys- ja jäähdytysjärjestelmiä. Syyskuussa 2021 Virala Acquisition Company osti Purmo Groupin Rettig Groupilta. == Lähteet == Luokka:Suomalaiset teollisuusyritykset Luokka:Suomalaiset pörssiyhtiöt
St. Louis BattleHawks

St. Louis BattleHawks on ammattilaistason amerikkalaisen jalkapallon joukkue St. Louisista, Missourista. Joukkue pelaa XFL-liigassa osana Pohjoista divisioonaa. Joukkueen perusti vuonna 2018 Vince McMahonin Alpha Entertainment -yritys, joka omistaa ja hallinoi XFL-liigaa ja kaikkia sen joukkueita. BattleHawksin kotikenttä on 67 277 katsojan The Dome at America's Center. Ensimmäisellä kaudellaan 2020 BattleHawks ehti pelata viisi ottelua, joista se voitti kolme ja hävisi kaksi. Maaliskuussa XFL-kausi päättyi ennenaikaisesti COVID-19-pandemian vuoksi. == Logot == Tiedosto:St. Louis BattleHawks logo.png|Aiempi tunnus == Kausittaiset tilastot == Kausi O V H T+ T− P+ P− Divisioona/sijoitus Pudotuspelit 2020 5 3 2 11 8 97 77 Itäinen, jaettu ensimmäinen sija ei pelattu * O = ottelut * V = voitot * H = häviöt * T+ = touchdowneja tehty * T− = touchdowneja vastustajalle * P+ = pisteitä tehty * P− pisteitä vastustajalle == Lähteet == == Aiheesta muualla == * Joukkueen kotisivut Luokka:XFL-seurat Luokka:Vuonna 2018 perustetut urheiluseurat
Vegas Vipers

Vegas Vipers (aiemmin Tampa Bay Vipers) on ammattilaistason amerikkalaisen jalkapallon joukkue Las Vegasista, Nevadasta. Joukkue pelaa XFL-liigassa osana Pohjoista divisioonaa. Joukkueen perusti vuonna 2018 Vince McMahonin Alpha Entertainment -yritys, joka omistaa ja hallinoi XFL-liigaa ja kaikkia sen joukkueita. Vipersin kotikenttä on Cashman Field. Ensimmäisellä kaudellaan 2020 Vipers ehti pelata viisi ottelua, joista se voitti yhden ja hävisi neljä. Maaliskuussa XFL-kausi päättyi ennenaikaisesti COVID-19-pandemian vuoksi. Kaudeksi 2023 Vipers muutti Tampasta Las Vegasiin. Samalla joukkueen värit muuttuivat punaiseen, mustaan ja valkoiseen. == Logot == Tiedosto:Tampa Bay Vipers logo.png|Aiempi tunnus, käytössä kaudella 2020 == Kausittaiset tilastot == Kausi O V H T+ T− P+ P− Divisioona/sijoitus Pudotuspelit 2020 5 1 4 11 15 98 115 Itäinen, neljäs ei pelattu * O = ottelut * V = voitot * H = häviöt * T+ = touchdowneja tehty * T− = touchdowneja vastustajalle * P+ = pisteitä tehty * P− pisteitä vastustajalle == Lähteet == == Aiheesta muualla == * Joukkueen kotisivut Luokka:XFL-seurat Luokka:Vuonna 2018 perustetut urheiluseurat Luokka:Las Vegasin urheilu
Houston Roughnecks

Houston Roughnecks on ammattilaistason amerikkalaisen jalkapallon joukkue Houstonista, Texasista. Joukkue pelaa XFL-liigassa osana Eteläistä divisioonaa. Joukkueen perusti vuonna 2018 Vince McMahonin Alpha Entertainment -yritys, joka omistaa ja hallinoi XFL-liigaa ja kaikkia sen joukkueita. Roughnecksin kotikenttä on noin 40 000 katsojan TDECU Stadium. Ensimmäisellä kaudellaan 2020 Roughnecks ehti pelata viisi ottelua, joista se voitti kaikki. Maaliskuussa XFL-kausi päättyi ennenaikaisesti COVID-19-pandemian vuoksi. == Logot == Tiedosto:Houston Roughnecks logo.png|Aiempi tunnus == Kausittaiset tilastot == Kausi O V H T+ T− P+ P− Divisioona/sijoitus Pudotuspelit 2020 5 5 0 21 14 158 111 Läntinen, ensimmäinen ei pelattu * O = ottelut * V = voitot * H = häviöt * T+ = touchdowneja tehty * T− = touchdowneja vastustajalle * P+ = pisteitä tehty * P− pisteitä vastustajalle == Lähteet == == Aiheesta muualla == * Joukkueen kotisivut Luokka:XFL-seurat Luokka:Vuonna 2018 perustetut urheiluseurat
Selja Leiwo

Selja Leiwo (s. 27. maaliskuuta 2004) on suomalainen jalkapalloilija. Pelipaikaltaan hän on puolustaja ja hän on pelannut niin keskuspuolustajana, laitapuolustajana ja molemmilla laidoilla. Kaudella 2021 hän edusti Turun Palloseuraa naisten edustusjoukkueessa. Vuonna 2020 hän toimi TPS B-tyttöjen kapteenina. Leiwo aloitti uransa seuroissa Kaarinan Nappulat ja Kaarinan Pojat. Laura Kalmari -turnauksessa Leiwo on pelannut 2002 syntyneiden kanssa (TPS/KaaPo yj) ja 2004 syntyneiden kanssa (Pallo-Iirot). Leiwo on ollut All Stars -joukkueissa Helmariturnauksessa 2018 (2003 syntyneet) ja 2019 (2004 syntyneet). Maajoukkue-edustuksia Leiwolla on U16, U17, U18 ja U19. Leiwo on toiminut U16- ja U17-maajoukkueissa joukkueen kapteenistossa. Vuonna 2021 Leiwo pelasi vuonna 2003 syntyneiden ikäluokan kanssa U19-maajoukkueessa. Talven 2021–2022 aikana Leiwoa haittasi loukkaantuminen. Kaudella 2022 Selja Leiwo nousi TPS naiset edustuksen aloituskokoonpanoon toivuttuaan vakavasta loukkaantumisesta, TPS pelasi naisten ykköstä 2022. TPS nousi Kansalliseen liigaan kaudeksi 2023. Selja Leiwo on ollut nimettynä 2004 syntyneiden tyttöjen U19-maajoukkueeseen. Leiwo osallistui 2023 U19 tyttöjen EM- jatkokarsintaan Hollannissa.https://www.palloliitto.fi/ajankohtaista/u19-tyttojen-upea-nousu- toi-voiton-bulgariasta/ Heinäkuussa 2023 Leiwo sai kutsun 19-vuotiaana Suomen naisten U23-maajoukkueen harjoitusleirille. Kaudella 2023 Selja Leiwo pelasi TPS:n kokoonpanossa Kansallisessa Cupissa 5/5 ottelua ja Kansallisessa liigassa 21 ottelua sekä molemmat karsintaottelut. Kaudelle 2024 Leiwo on tehnyt sopimuksen Åland Unitedin kanssa, joka pelaa Kansallista liigaa 2024 ja sijoittui 2023 kolmanneksi Kansallisessa liigassa. Helmikuussa 2024 Leiwo sai kutsun Naisten U23 maajoukkueen leirille, mutta ei voinut osallistua pienen lihasvamman vuoksi. Keväällä 2024 Leiwo siirtyi hallitsevan mestarin Kuopion palloseuran pelaajaksi. Kuopion palloseura sijoittui kaudella 2024 Kansallisen liigan hopeasijalle. Kuopion palloseurassa Selja Leiwon pelipaikka vaihtui laitapelaajaksi. Uusi pelipaikka tuotti peräkkäisissä peleissä maaleja ja maaliin johtaneita syöttöjä ja Leiwo vakiinnutti paikkansa avauskokoonpanossa. Liigakausi katkesi kuitenkin ACL-vammaan josta toivuttuaan Leiwo tähtää takaisin liigahuipulle. Leiwo on tehnyt KuPSin kanssa jatkosopimuksen kaudesta 2025. Leiwo on osallitunut myös yhteiskunnalliseen keskusteluun naisjalkapallon tilanteesta Suomessa. Leiwon ajatuksia juniorijalkapalloilijan arjesta on kirjassa Matkani futaajaksi, jonka on julkaissut Kustannusosakeyhtiö Tammi vuonna 2020. Kirjan ovat toimittaneet Johanna Harkkila ja Ari Virtanen. Leiwo on palkittu vuonna 2021 TPS:n vuoden nuoren pelaajan palkinnolla ja Naisten Ykkösen Vuoden puolustaja -palkinnolla. Myös kaudella 2022 Leiwo palkittiin TPS:n vuoden nuoren pelaajan palkinnolla.https://fc.tps.fi/fi/seura/historia/palkitut Kaudella 2024 Selja Leiwo palkittiin vuoden yllättäjänä Seurojen Palloliiton itäisen alueen kiertopalkinnolla. == Lähteet == Luokka:Suomalaiset jalkapalloilijat Luokka:Vuonna 2004 syntyneet Luokka:Elävät henkilöt
Arlington Renegades

Arlington Renegades (aiemmin nimeltään Dallas Renegades) on ammattilaistason amerikkalaisen jalkapallon joukkue Dallasin metropolialueelta. Joukkue pelaa XFL-liigassa osana Läntistä divisioonaa. Joukkueen perusti vuonna 2018 Vince McMahonin Alpha Entertainment -yritys, joka omistaa ja hallinoi XFL-liigaa ja kaikkia sen joukkueita. Renegadesin kotikenttä on 48 114 katsojan Choctaw Stadium. Ensimmäisellä kaudellaan 2020 Renegades ehti pelata viisi ottelua, joista se voitti kaksi ja hävisi kolme. Maaliskuussa XFL-kausi päättyi ennenaikaisesti COVID-19-pandemian vuoksi. == Logot == Tiedosto:Dallas Renegades logo.png|Aiempi tunnus == Kausittaiset tilastot == Kausi O V H T+ T− P+ P− Divisioona/sijoitus Pudotuspelit 2020 5 2 3 9 12 90 102 Läntinen, jaettu toinen sija ei pelattu * O = ottelut * V = voitot * H = häviöt * T+ = touchdowneja tehty * T− = touchdowneja vastustajalle * P+ = pisteitä tehty * P− pisteitä vastustajalle == Lähteet == == Aiheesta muualla == * Joukkueen kotisivut Luokka:XFL-seurat Luokka:Vuonna 2018 perustetut urheiluseurat
Los Angeles Wildcats

Los Angeles Wildcats oli lyhytaikainen ammattilaistason amerikkalaisen jalkapallon joukkue Carsonista, Los Angelesin piirikunnasta. Joukkue pelasi XFL-liigassa osana Läntistä divisioonaa. Joukkueen perusti vuonna 2018 Vince McMahonin Alpha Entertainment -yritys, joka omistaa ja hallinoi XFL-liigaa ja kaikkia sen joukkueita. Wildcatsin kotikenttä oli noin 30 000 katsojan Dignity Health Sports Park. Ensimmäisellä ja ainoalla kaudellaan 2020 Wildcats ehti pelata viisi ottelua, joista se voitti kaksi ja hävisi kolme. Maaliskuussa XFL-kausi päättyi ennenaikaisesti COVID-19-pandemian vuoksi. XFL jatkui alkuvuodesta 2023, ja Wildcats ei ollut enää mukana. Heidän paikkansa otti uusi joukkue San Antonio Brahmas. == Kausittaiset tilastot == Kausi O V H T+ T− P+ P− Divisioona/sijoitus Pudotuspelit 2020 5 2 3 18 14 129 122 Läntinen, jaettu toinen sija ei pelattu * O = ottelut * V = voitot * H = häviöt * T+ = touchdowneja tehty * T− = touchdowneja vastustajalle * P+ = pisteitä tehty * P− pisteitä vastustajalle == Lähteet == == Aiheesta muualla == * Joukkueen kotisivut Luokka:XFL-seurat Luokka:Vuonna 2018 perustetut urheiluseurat
Seattle Sea Dragons

Seattle Sea Dragons (aiemmin Seattle Dragons) on ammattilaistason amerikkalaisen jalkapallon joukkue Seattlesta, Washingtonista. Joukkue pelaa XFL-liigassa osana Pohjoista divisioonaa. Joukkueen perusti vuonna 2018 Vince McMahonin Alpha Entertainment -yritys, joka omistaa ja hallinoi XFL-liigaa ja kaikkia sen joukkueita. Sea Dragonsin kotikenttä on 37 722 katsojan Lumen Field. Ensimmäisellä kaudellaan 2020 Dragons ehti pelata viisi ottelua, joista se voitti yhden ja hävisi neljä. Maaliskuussa XFL-kausi päättyi ennenaikaisesti COVID-19-pandemian vuoksi. == Logot == Tiedosto:Seattle Dragons logo.png|Aiempi tunnus == Kausittaiset tilastot == Kausi O V H T+ T− P+ P− Divisioona/sijoitus Pudotuspelit 2020 5 1 4 12 15 87 119 Läntinen, neljäs ei pelattu * O = ottelut * V = voitot * H = häviöt * T+ = touchdowneja tehty * T− = touchdowneja vastustajalle * P+ = pisteitä tehty * P− pisteitä vastustajalle == Lähteet == == Aiheesta muualla == * Joukkueen kotisivut Luokka:XFL-seurat Luokka:Vuonna 2018 perustetut urheiluseurat
Ty Dolla Sign

Ty Dolla Sign (tyyliteltynä Ty Dolla $ign tai Ty$), oikealta nimeltään Tyrone William Griffin, Jr. (s. ), on yhdysvaltalainen laulaja, lauluntekijä, multi- instrumentalisti ja tuottaja. Hänen musiikkinsa on tyyliltään räppiä ja R&B;:tä. Griffin on tunnettu etenkin vierailuistaan muiden artistien kappaleilla. Hän on tehnyt yhteistyötä muun muassa Kanye Westin kanssa tämän The Life of Pablo -albumilla ja Draken kanssa albumilla Scorpion. Griffinin esikoisalbumi Free TC julkaistiin vuonna 2015. Griffin tuli tunnetuksi vierailtuaan YG:n läpimurtokappaleella ”Toot It and Boot It”, jonka hän myös tuotti. Kappale nousi Billboard Hot 100 -listalle vuonna 2010. Hän solmi levytyssopimuksen Atlantic Recordsin kanssa vuonna 2012 ja Wiz Khalifan omistaman Taylor Gang Recordsin kanssa seuraavana vuonna. Hän teki oman läpimurtonsa kappaleellaan ”Paranoid”, joka nousi kolmenkymmenen parhaan joukkoon Yhdysvaltain singlelistalla. == Diskografia == === Studioalbumit === * Ty $ (2014) * Free TC (2015) * Beach House 3 (2017) * Featuring Ty Dolla Sign (2020) * Cheers to the best memories (2021) * VULTURES 1 (mukana Kanye West) (2024) * VULTURES 2 (mukana Kanye West) (2024) * VULTURES 3 (mukana Kanye West) (2024) == Lähteet == == Aiheesta muualla == * Kotisivut Luokka:Vuonna 1982 syntyneet Luokka:Elävät henkilöt Luokka:Yhdysvaltalaiset rhythm and blues -laulajat Luokka:Yhdysvaltalaiset hip hop -artistit Luokka:Yhdysvaltalaiset lauluntekijät Luokka:Yhdysvaltalaiset multi- instrumentalistit Luokka:Yhdysvaltalaiset musiikkituottajat
Abdul Ghani Baradar

Abdul Ghani Baradar (s. 1968) on afganistanilainen uskonoppinut ja poliitikko, joka toimii talibanin hallinnon virkaatekevänä varapääministerinä 7. syyskuuta 2021 alkaen. Baradar on ollut Talibanin näkyvin edustaja vuodesta 2019, kun korkein johtaja Hibatullah Akhundzadan on pysytellyt poissa julkisuudesta. Baradar kuuluu talibanin perustajajäseniin, ja taisteli Mohammed Omarin rinnalla jo 1980-luvulla. Hän on naimisissa Omarin sisaren kanssa. Talibanin valtakaudella 1996–2001 hän oli monissa valta-asemissa.Yhdysvaltalaisten hyökättyä maahan vuonna 2001 Baradar pakeni Pakistaniin, missä hän jäi vangiksi 2010, vapautettiin 2018 ja osallistui rauhanneuvotteluihin Yhdysvaltojen kanssa. Tammikuusta 2019 alkaen Baradar johti Talibanin poliittista toimistoa Dohassa Qatarissa, ja allekirjoitti Talibanin puolesta sopimuksen Yhdysvaltojen vetäytymisestä. Baradaria pidetään kohtuullisen rauhallisena toimijana Talibanin sotilaallisen siiven joukossa. Baradar syntyi vuonna 1968 Uruzganin maakunnassa ja varttui Kandaharissa. == Lähteet == Luokka:Uskonnolliset johtajat Luokka:Taliban Luokka:Vuonna 1968 syntyneet Luokka:Afganistanin valtionpäämiehet Luokka:Elävät henkilöt
Åge Aleksandersen

Åge Aleksandersen (s. 21. maaliskuuta 1949 Namsos) on norjalainen laulaja- lauluntekijä ja kitaristi. Hänet tunnetaan yhtenä trønderrock-genren kehittäjistä ja työstään norjankielisten sanoitusten hyväksynnäksi rockmusiikissa.Åge Aleksandersen Store norske leksikon Aleksandersen soitti vuosina 1969–1975 Prudence-yhtyeessä. Hänen ensimmäiset sooloalbuminsa 7800 Namsos (1975) ja Mot i brystet, mord i blikket, Bomben und Granaten (1976) eivät myyneet hyvin. Tämän jälkeen hän ryhtyi Sambandet-yhtyeen keulahahmoksi ja pääsi sen kanssa Top 20 -listoille albumeilla Lirekassa (1977) sekä French Only (1979). Suuren läpimurtonsa Aleksandersen teki rockalbumilla Ramp (1980), jota seurasivat monet uudet soololevytykset. Vuosina 1996–1997 Aleksandersen teki yhteistyötä B.R.A.-trion jäsenenä Bjarne Brøndbon ja Ulf Risnesin kanssa hitillä "Snørosa" Trondheimissa järjestettyjä hiihdon maailmanmestaruuskilpailuja (1997) varten. Vuonna 2004 Aleksandersen palasi esiintymään ja levyttämään Sambandetin kanssa. Hän myös julkaisi Mikael Wiehen kanssa albumin To stemmer – 14 akustiske sanger & konsertfilm (2008) yhteistyön Sambandetin kanssa samalla jatkuessa. Kesäkuussa 2016 Aleksandersen esiintyi Lontoon Royal Albert Hallissa; esiintymisensä yhteydessä hän julkaisi kokoelmalevyn Det e langt å gå til Royal Albert Hall, joka sisältää myös neljä uutta äänitystä. Aleksandersen on saanut useita Spellemann-palkintoja, ja vuonna 2006 hänestä tuli Pyhän Olavin ritarikunnan ensimmäisen luokan ritari. Hänen tunnetuimpiin kappaleisiinsa kuuluvat "Langt igjen til Royal Albert Hall" (1975), "Lørdagskveld" (1979), "Skin sola" (1980), "Fire pils og en pizza" (1984), "Va de du Jesus" (1984), "Min dag" (1993) ja "Sommernatt" (2007). Aleksandersen on toiminut myös tuottajana muille artisteille ja yhtyeille, kuten D.D.E.lle. Hänestä on laadittu elämäkertateokset Fremmed fugl (Johan O. Jensen, 1988) ja Åge: Historien om Norges største rocker (Ole Jacob Hoel, 2011). Vuonna 2019 ilmestyi Otto Ulsethin kirja Åge og Sambandet. == Lähteet == Luokka:Norjalaiset rocklaulajat Luokka:Norjalaiset lauluntekijät Luokka:Norjalaiset kitaristit Luokka:Vuonna 1949 syntyneet Luokka:Elävät henkilöt
XFL (2001)

XFL oli yhdysvaltalainen ammattilaistason amerikkalaisen jalkapallon liiga, joka pelasi ainoan kautensa vuonna 2001. XFL oli showpainiorganisaatio WWE:n ja televisioyhtiö NBC:n yhteishanke, jotka molemmat omistivat liigasta puolet. Liigan lopetettua toimintansa vuonna 2001 WWE:n omistaja Vince McMahon säilytti oikeudet XFL-brändiin, ja perusti uuden samannimisen liigan vuonna 2018. == Historia == Kanadalaisen jalkapallon sarjan CFL:n joukkue Toronto Argonauts oli myynnissä vuonna 1999. McMahon kiinnostui sen ja myöhemmin koko sarjan ostamisesta itselleen. Kaupankäynnin epäonnistuttua hän päätti perustaa Yhdysvaltoihin kokonaan oman amerikkalaisen jalkapallon liigansa. 29\. maaliskuuta 2000 McMahon teki showpainiyhtiönsä WWE Entertainmentin kautta strategisen kumppanuussopimuksen televisioyhtiö NBC:n kanssa yhteisesti omistaa ja pyörittää uutta jalkapalloliigaa nimeltä XFL. Kirjan "X" ei suoranaisesti tarkoittanut mitään. Markkinoinnissa sillä viitattiin sanoihin Xciting (exciting - jännittävä), Xplicit (explicit - lapsille sopimaton), Xhilirating (exhilarating - jännittävä) ja Xplosive (explosive - räjähtävä). kirjaimet "F" ja "L" tulivat sanoista football league (jalkapalloliiga). Liiga kamppaili koko olemassaolonsa ajan lauantai-illan katsojamääristä ja siinä epäonnistuttuaan tuotti omistajaosapuolilleen (WWE & NBC) kummallekin 35 miljoonaa dollaria tappiota. Tämän vuoksi liiga lopetti toimintansa 10. toukokuuta 2001. == Joukkueet == Itäinen divisioona * Birmingham Thunderbolts * Chicago Enforcers * New York/New Jersey Hitmen * Orlando Rage Läntinen divisioona * Las Vegas Outlaws * Los Angeles Xtreme * Memphis Maniax * San Francisco Demons == Lähteet == == Aiheesta muualla == *alkuperäisen XFL:n muistosivusto *alkuperäisen XFL:n nettisivusto (arkistoitu) *
Ellen Herler

Ellen Herler (s. 2011) on suomalainen lapsinäyttelijä ja muusikko, joka on näytellyt Erityiset-lastensarjassa (2023), Metsurin tarina -elokuvassa (2022), lapsipääosaa elokuvassa Tarhapäivä (2019) ja televisiosarjassa Makkari (2019). Herler esiintyi Janne Katajan juontaman Kuutamolla-ohjelman erikoisjaksossa yhdessä kahden muun lapsinäyttelijän kanssa vuonna 2023. Hän näytteli myös Marta von Trappia Opera Telluksen Sound of Music -musikaaliproduktiossa 2021. Syksyllä 2021 Herler esiintyi pikkulottana Ilkka Kuusiston oopperassa Isänmaan tyttäret, joka esitettiin Helsingin Temppeliaukion kirkossa. 2024 hän esiintyi Robin Hood -musikaalissa Helsingin Aleksanterin teatterissa. Hän esiintyi myös Ylen Kirjolla-sarjassa 2023 haastattelemassa veljeään Juliusta, joka on yksi tositelevisiosarjan päähenkilöistä. == Musiikki == Ellen Herler on soittanut viulua 3-vuotiaasta alkaen ja hän vaihtoi alttoviulun pääsoittimekseen 7-vuotiaana. Hänet valittiin solistiksi Helsingin kaupunginorkesterin vuoden 2023 Juniorikonserttiin, joka järjestettiin Helsingin Musiikkitalolla. Syksyllä 2023 hän esiintyi Wegelius Kamarijousten solistina Unga Solister -konsertissa. Ellen esiintyi NYC:in Carnegie Hallissa helmikuussa 2024. Toukokuussa 2024 hän esiintyi Radion sinfoniaorkesterin solistina Nuorten solistien konsertissa Musiikkitalolla. Konsertti lähetettiin televisiolähetyksenä. Hän on myös esiintynyt Japanissa Inzai-kilpailun galakonsertissa 2023. Hän on menestynyt useassa kansainvälisessä kilpailussa, muun muassa Stockholm International Music Competitionissa (2. sija, 2022), japanilaisessa Inzai Music Competitionissa (1. sija, 2022), sveitsiläisessä Lugano International Music competitionissa (2. sija, 2023) ja itävaltalaisessa Oberton International Soloist -kilpailussa (3. sija, 2022). == Roolit == Tuotanto Rooli: Julkaisuvuosi Tarhapäivä Terttu 2019 Makkari Erin 2020 Metsurin tarina Aliisa 2022 Erityiset Sandra 2023 Kuutamolla - 2023 == Lähteet == Luokka:Suomalaiset lapsinäyttelijät Luokka:Vuonna 2011 syntyneet Luokka:Elävät henkilöt
Hand poke

pienoiskuva|Hämähäkinseittitatuoinnin tekemistä hand poke -tekniikalla. Hand poke tai stick and poke tarkoittaa tatuointitapaa, jossa tatuointi tehdään manuaalisesti ilman tatuointikonetta. Hand poke -tekniikalla tatuointi tehdään ihoon pistämällä sitä toistuvasti musteeseen kastetulla neulalla, jolloin tiheästi vierekkäin olevista pisteistä muodostuu linjoja. Käsin tehdyt hand poke -tatuoinnit ovat yksi vanhimmista tavoista tehdä tatuointeja. Nykyään niitä tehdään lähinnä tatuointikoneella. Ennen neulojen ja tatuointimusteiden keksimistä niiden tekemiseen käytettiin esimerkiksi veistettyjä luun tai puun paloja sekä erilaisia orgaanisia, esimerkiksi kasveista saatavia värejä. Länsimaissa stick and poke on ollut iso osa esimerkiksi punk-kulttuuria, mutta 2000-luvulla tatuointien valtavirtaistuttua niistä on tullut osa arkisempaa DIY-kulttuuria. Stick and poke -tyylisen neulalla tökkimisen lisäksi yksi tunnetuimmista hand poke -tekniikoista on japanilainen tebori. == Lähteet == Luokka:Tatuointi
John Surman

John Surman (s. 30. elokuuta 1944 Tavistock, Devon) on englantilainen jazzsaksofonisti, joka on erikoistunut baritonisaksofoniin. Hän on soittanut myös klarinettia.John Surman AllMusic Surman opiskeli klarinetinsoittoa London College of Musicissa, jossa silloin ei pidetty saksofonia riittävän vakavana soittimena, jotta siinä olisi tarjottu opetusta. Surman kuitenkin aloitti jazzin soittamisen vuonna 1962 ja tuli pian näkyväksi hahmoksi Lontoon jazzpiireissä baritonisaksofonin soittajana.John Surman ECM Records Hän sai yhtenä hyvin harvoista englantilaisista saksofonisteista myös merkittävän rockyleisön 1960-luvun loppupuolella ja soitti säännöllisesti esimerkiksi The Marquee Clubissa. Vuonna 1968 hänet äänestettiin oman yhtyeensä johtajana parhaaksi solistiksi Montreux Jazz Festivalissa. Surmanin ensimmäinen sooloalbumi oli Island-levymerkillä julkaistu Westering Home (1972). ECM- levymerkillä häntä kuultiin ensimmäisen kerran Barre Phillipsin albumilla Mountainscapes (1976). Vuosikymmenten saatossa Surman jatkoi monien sooloalbumien julkaisemista ECM:n kautta; näistä yhdeksi arvostetuimmista nousi Saltash Bells (2013). Surmanin yhteistyökumppaneiden joukossa ovat olleet Miroslav Vitouš, Jack DeJohnette, Paul Bley, John Abercrombie, Tomasz Stanko ja hänen kumppaninsa Karin Krog. Surman on työskennellyt monista eri maista ja kulttuureista lähtöisin olevien muusikoiden kanssa, eikä hänen työnsä mahdu tiukkojen genremääritelmien sisälle. == Lähteet == Luokka:Brittiläiset jazzmuusikot Luokka:Brittiläiset saksofonistit Luokka:Brittiläiset klarinetistit Luokka:Vuonna 1944 syntyneet Luokka:Elävät henkilöt
Thomasin McKenzie

Thomasin Harcourt McKenzie (s. 26. heinäkuuta 2000 Wellington) on uusiseelantilainen näyttelijä. ==Filmografia== === Elokuvat === Vuosi Nimi Rooli 2012 Existence Scraps 2014 Consent: The Louise Nicholas Story nuori Louise 2014 A Long Beside Kate nuorena 2014 Hobitti – Viiden armeijan taistelu Astrid 2015 The Boyfriend Game Edith 2017 The Changeover Rose Keaton 2018 Leave No Trace Tom 2019 The King kuningatar Filippa 2019 Jojo Rabbit Elsa Korr 2019 True History of the Kelly Gang Mary 2020 Lost Girls Sherre Gilbert 2021 The Justice of Bunny King Tonyah 2021 Old Maddox Cappa 2021 The Power of the Dog Lola 2021 Last Night in Soho Eloise TBA Perfect Kerri Strug === Televisiosarjat === Vuosi Nimi Rooli Huom. 2015–2020 Shortland Street Pixie Hannah 28 jaksoa 2015 End of Term Annabel 1 jakso 2016 Bright Summer Night Petra Quince 4 jaksoa (2–3, 6, 10) 2016 Jean nuori Jean televisioelokuva 2017 The Cul De Sac Willa 3 jaksoa 2017 Lucy Lewis Can't Lose Lucy Lewis päärooli 2022 Elämä elämältä Ursula Todd päärooli ==Lähteet== ==Aiheesta muualla== * Luokka:Vuonna 2000 syntyneet Luokka:Uusiseelantilaiset näyttelijät Luokka:Elävät henkilöt
Johan Reuter (oopperalaulaja)

Johan Reuter (s. 1969 Kööpenhamina) on tanskalainen ooppera- ja konserttilaulaja, äänialaltaan bassobaritoni.Reuter, Johan 1969- WorldCat IdentitiesJohan Reuter Royal Opera House Reuter opiskeli Tanskan kuninkaallisessa musiikkikonservatoriossa ja Tanskan kuninkaallisen oopperan akatemiassa.Johan Reuter DaCapo Records Hän osallistui myös Ernst Haefligerin, Anthony Rolfe Johnsonin ja Richard Trimbornin pitämille mestarikursseille.Johan Reuter Suomen Kansallisooppera & Suomen Kansallisbaletti Reuter aloitti uransa Ars Nova Copenhagen -vokaalikokoonpanossa ja liittyi Tanskan kuninkaallisen oopperan henkilökuntaan vuonna 1996. Hän esiintyi siellä solistina vuoteen 2019 saakka. Reuterin pääpaino on ollut Richard Wagnerin ja Richard Straussin rooleissa. Reuter on esiintynyt oopperataloissa ja festivaaleilla eri puolilla maailmaa, esimerkiksi Metropolitan-oopperassa, Baijerin valtionoopperassa, Bayreuthin musiikkijuhlilla, Deutsche Oper Berlinissä, Suomen Kansallisoopperassa ja Pekingin Kansallisessa esittävien taiteiden keskuksessa. Royal Opera House -debyyttinsä hän teki vuonna 2006 Alban Bergin Wozzeck-oopperan nimiroolissa. Reuter on luonut kansainvälisen uran myös konserttiesiintyjänä ja esiintynyt esimerkiksi Proms-festivaalilla. Reuter on ollut mukana muun muassa Marek Janowskin johtamalla Tristan ja Isolde -levytyksellä. Carl Nielsenin Maskaraden levytyksellä hän on laulanut Ulf Schirmerin johdolla vuonna 1996 ja toistamiseen Michael Schønwandtin johdolla vuonna 2015. Reuter oli mukana levyttämässä myös F.L.Æ. Kunzenin Holger Danske -oopperaa. Hän on Dannebrogin ritarikunnan ensimmäisen luokan ritari. Holger osallistui Grammy-ehdokkuuden tuoneille Holger Dansken (1996) ja Lulun levytyksille (2017).Johan Reuter Grammy Awards Vuonna 2015 hänelle myönnettiin vuoden laulajan Reumert-palkinto roolista oopperassa Saul og David.Alle vinderne af Årets Reumert 2015 DR Hän oli saanut saman palkinnon jo vuonna 2012 esiintymisistään oopperoissa Nainen vailla varjoa ja Così fan tutte.OVERBLIK Alle Reumert-vindere 1998-2014 DR == Lähteet == Luokka:Tanskalaiset oopperalaulajat Luokka:Bassobaritonit Luokka:Vuonna 1969 syntyneet Luokka:Elävät henkilöt
Saul og David

Saul og David on Carl Nielsenin ensimmäinen ooppera. Hän sävelsi sen vuonna 1901.SAUL & DAVID DaCapo Records Nelinäytöksisen oopperan libreton laati Einar Christiansen.Nielsenin ooppera Saul ja Daavid Yle Areena Kantaesitys pidettiin säveltäjän itsensä johtamana Tanskan kuninkaallisessa teatterissa Kööpenhaminassa vuonna 1902.The king is not well: Carl Nielsen’s Saul og David in Copenhagen Bachtrack Saul og David -oopperan aihe perustuu Ensimmäiseen Samuelin kirjaan. Ooppera esitettiin Nielsenin eläessä vain muutamia kertoja. Teos on jäänyt vähäiselle huomiolle Tanskan ulkopuolella. Kuorotekstuurinsa johdosta oopperaa on toisinaan luonnehdittu oratorion kaltaiseksi.Nielsen Saul and David Gramophone Saul og David on peräisin välittömästi Nielsenin toista sinfoniaa edeltäneeltä ajalta. == Lähteet == == Aiheesta muualla == * IMSLP: nuotteja Luokka:Carl Nielsenin teokset Luokka:Tanskankieliset oopperat Luokka:1900-vuosikymmenen musiikkiteokset
Margaret Gorman

Margaret Gorman (18. elokuuta 1905 − 1. lokakuuta 1995) oli yhdysvaltalainen malli ja kauneuskuningatar, joka voitti ensimmäisen Miss America -kauneuskilpailun, kun hänet kruunattiin Miss District of Columbiaksi vuonna 1921. == Komeus == Gorman oli lukion ensimmäisellä vuosikurssilla Western High Schoolissa Washingtonissa, kun hänen valokuvansa osallistui sanomalehti Washington Heraldin äänestyskilpailuun. Hänet valittiin Miss District of Columbiaksi vuonna 1921 16 -vuotiaana urheilukyvyn, aiempien saavutusten ja ulospäin suuntautuneen persoonallisuutensa vuoksi. Voiton seurauksena hänet kutsuttiin 8. syyskuuta 1921 pidettyyn toiseen vuotuiseen Atlantic City -kilpailuun kunniavieraana. Siellä hänet kutsuttiin liittymään uuteen tapahtumaan: "Inter-City Beauty" -kilpailuun. Hän voitti tittelit "Inter-City Beauty amateur" ja "The Most Beautiful Bathing Girl in America" kilpaillessaan Bather's Revue -kilpailussa. Hän voitti pääpalkinnon, Golden Mermaid -palkinnon. Hänen odotettiin puolustavan asemaansa ensi vuonna, mutta jonku muu oli saavuttanut tittelin "Miss Washington, DC", joten hänet kruunattiin tittelillä "Miss America". Hän on ainoa Miss America, joka on saanut kruununsa vuoden lopussa. Gorman oli kevyin Miss America painoltaan 108 paunaa (noin 48.9 kiloa) vuoteen 1949 asti, jolloin Arizona, Phoenixin Jacque Mercer painoi 106 paunaa (48 kiloa) ja voitti tittelin. Gorman sanoi myöhemmin: "En koskaan halunnut olla Miss America. Se ei ollut minun ideani. Olen niin kyllästynyt kaikkeen. Haluan todella unohtaa koko asian. " Hän omisti edelleen merivihreän, paljeteilla koristellun sifonkimekon, jota hän käytti vuoden 1922 kilpailussa. == Henkilökohtainen elämä == Gorman jatkoi kilpailua vuonna 1922. Vuonna 1925 hän meni naimisiin Victor Cahillin kanssa. Cahill menehtyi vuonna 1957. Hän asui koko elämänsä Washington DC: ssä ja nautti seurapiirielämästä sekä matkustamisesta. Hän kuoli 1. lokakuuta 1995 90-vuotiaana. "1st Miss America Margaret Gorman Cahill Dies". Deseret News. Associated Press. October 3, 1995. == Lähteet == == Aiheesta muualla == * Margaret Gorman osoitteessa MissAmerica.org * Margaret Gorman: Ensimmäinen Miss America ja Washingtonian Luokka:Yhdysvaltalaiset missit Luokka:Yhdysvaltalaiset mallit Luokka:Vuonna 1905 syntyneet Luokka:Vuonna 1995 kuolleet
Jacque Mercer

Jacquelyn Joy Mercer (7. tammikuuta 1931 − 2. helmikuuta 1982) oli vuoden 1949 Miss America. == Elämäkerta == Mercer syntyi Thatcherissa, Arizonassa, Yhdysvalloissa. Vuonna 1949 hän voitti Miss America -tittelin. Hänet mainitaan (yleensä tittelillä, kerran nimellä) useita kertoja Philip Rothin vuoden 1977 romaanissa Amerikkalainen pastoraali. Hän meni naimisiin ja erosi lukioaikaisesta rakastajastaan Douglas Cookista ollessaan hallitseva Miss America. Tämän jälkeen voimaan tuli sääntö, joka vaatii Miss America -kilpailijoita allekirjoittamaan lupauksen, jonka mukaan he eivät ole koskaan olleet naimisissa tai raskaana. Mercer kuoli Los Angelesissa, Kaliforniassa 2. helmikuuta 1982.Baltimore Sun == Lähteet == == Aiheesta muualla == * Jacque Mercer -profiili Miss America -järjestöstä * Arizonan arkistot verkossa Luokka:Yhdysvaltalaiset missit Luokka:Kauneuskilpailut Luokka:Vuonna 1931 syntyneet Luokka:Vuonna 1982 kuolleet
BeBe Shopp

Beatrice Bella "BeBe" Shopp (s. 17. elokuuta 1930 Hopkins, Minnesota) on vuoden 1948 Miss America. Kilpailun pääpalkinto on opiskelustipendi missin itsensä haluamassa oppilaitoksessa. == Missikilpailun jälkeinen ura == Voitettuaan Miss America- kilpailun vuonna 1948, Shopp käytti palkintorahansa opiskellakseen Manhattan School of Musicissa. Hän erikoistui vibrafoniin ja valmistui lyömäsoitinten tutkinnosta vuonna 1952. Hän myös lauloi Share the Musicin ja Cape Annin sinfoniakuoron kanssa. Hän oli aktiivinen yhteisöasioissa ja johti Gloucester Stage Companyn hallitusta. Hendrickson, Dyke. "Bruins Prove to Quick for Thatcher Island Fans." June 18, 2011. Gloucester Times. Retrieved July 5, 2011: http://www.gloucestertimes.com/local/x1625120545/Bruins-prove-too-quick-- Thacher-Island-fans Lähellä Miss America -kautensa loppua Ranskassa matkustaessaan Shoppilta kysyttiin kaksiosaisten uimapukujen käytöstä ja hän vastasi: 'En hyväksy bikinipukuja amerikkalaisille tytöille. . . Ranskalaiset tytöt voivat käyttää niitä halutessaan, mutta en silti hyväksy niitä amerikkalaisilla tytöillä. "" == Yksityiselämä == Shopp meni naimisiin Korean sodassa navigaattorina työskennelleen luutnantti Bayard D.Waringin kanssa vuonna 1954 ja sai hänen kanssaan myöhemmin neljä tytärtä. Hän asuu Rockportissa, Massachusettsissa, ja hänet tunnetaan naimisissa olevalla nimellään Beatrice "Bea" Waring. Hän toimi pappina episkopaalisessa kirkossa ja esiintyi sähköskootteriyrityksen televisiomainoksissa. Heinäkuusta 2021 alkaen Shopp on vanhin elävä entinen Miss America. == Lähteet == == Aiheesta muualla == * Miss America virallinen sivusto Luokka:Yhdysvaltalaiset missit Luokka:Vuonna 1930 syntyneet Luokka:Elävät henkilöt
Barbara Jo Walker

Barbara Jo Walker Hummel (12. maaliskuuta 1926 − 7. kesäkuuta 2000) oli vuoden 1947 Miss America. == Elämä == Hän opiskeli Memphiksen yliopistossa ja on Alpha Gamma Delta -opiskelijayhdistyksen alumni. Hän on myös Memphisiin pohjautuvan power pop -yhtye Big Starin edesmenneen Andy Hummelin äiti. Hän oli viimeinen Miss America, joka kruunattiin uimapuvussa; kaikki vuodesta 1947 lähtien on kruunattu iltapuvuissa. Walker oli Miss Memphis, viimeinen kaupungin edustaja, joka voitti Miss America -kruunun. Hän kuoli Memphisissä, Tennesseessä, 7. kesäkuuta 2000. == Viitteet == Luokka:Yhdysvaltalaiset missit Luokka:Vuonna 1926 syntyneet Luokka:Vuonna 2000 kuolleet
Mongolian kansanterveyskeskus

Mongolian kansanterveyskeskus (, lyhennys НЭМҮТ; , lyhennys NCPH) on Mongolian kansanterveyteen keskittynyt tutkimuslaitos ja viranomainen. Hallinnollisesti se on Mongolian terveysministeriön alainen laitos. NCPH:aa ja sen edeltäjää johti useiden vuosien ajan tohtori Byambaa Tsogtbaatar. Mongolian kansanterveyskeskus on kehittynyt Mongolian kansanterveyslaitoksesta (, lyhennys PHI). Tämä pohjautui puolestaan alkujaan vuonna 1968 perustettuun tutkimuslaitokseen (Valtion terveyden, infektiotautien ja bakteorologian instituutti). NCPH edustaa Mongoliaa esimerkiksi kansainvälisessä kansanterveyslaitosten järjestössä (IANPHI). Mongolian kansanterveyskeskus seuraa kansanterveyden tilannetta maassaan esimerkiksi 4-5 vuoden välein tehtävien väestökyselyjen avulla. NCPH on asiantuntijatahona osallistunut keskeisesti myös koronaviruspandemian seurantaan ja torjuntaan kotimaassaan. ==Lähteet== ==Aiheesta muualla== * Нийгмийн эрүүл мэндийн үндэсний төв (НЭМҮТ) (Mongolian kansanterveyskeskuksen verkkosivut) (ncph.gov.mn, via itools.mn) * Mongolian kansanterveyskeskuksen twitter-viestit (twitter.com) * Mongolian covid-19-tautitilanne (Mongolian terveysministeriö) (mohs.mn) Luokka:Ulan Bator Luokka:Kansanterveyslaitokset
Jouni Mäki

Jouni Mäki (s. 24. lokakuuta 1994 Ilmajoki) on suomalainen pesäpalloilija, joka pelaa kaudella 2021 Superpesis-joukkue Kankaanpään Mailassa. Mäki aloitti pesäpallouransa Koskenkorvan Urheilijoissa. Superpesis-debyyttinsä Mäki teki kaudella 2012 Koskenkorvan paidassa. Tällä kaudella hän ei vielä kerännyt kärkilyöntejä. Kaudella 2013 Mäki pelasi pääosin poikien Superpesistä Koskenkorvassa ja Ykköspesistä Puna-Mustissa. Kauden aikana hän pelasi myös kaksi Superpesis-ottelua Koskenkorvan Urheilijoissa ja löi ensimmäisen juoksunsa Superpesiksessä. Vuoteen 2017 saakka Mäki edusti eri seuroja Ykköspesiksessä, poikien Superpesiksessä ja miesten Superpesiksessä. Varsinainen läpimurto Superpesikseen tapahtui vuonna 2017 Kiteen Pallossa, jossa Mäki pelasi 22 ottelua lyöden kolme juoksua. Kaudeksi 2018 Mäki siirtyi Oulun Lippoon. Mäki löi 23 ottelussa kaksi kunnaria ja 21 tavallista juoksua ja toi seitsemän juoksua. Kauden jälkeen hän siirtyi Alajärven Ankkureihin, mutta palasi jälleen kaudeksi 2020 Koskenkorvan Urheilijoihin. Hän ei kuitenkaan pystynyt vakiinnuttamaan pelipaikkaa ja siirtyi kaudeksi 2021 Kankaanpään Mailaan. Kaudella 2021 Mäki saikin enemmän sisäpelivastuuta jopa numerolla 4, ja hän on pelannut myös jokerina. Kauden päätteeksi Kankaanpää karsii paikasta Superpesiksessä Jyväskylän Lohea vastaan. Mäki ratkaisi ensimmäisen ottelun supervuoroparissa. Miesten Superpesiksen runkosarjassa Mäki on pelannut 151 ottelua ja lyönyt niissä 5 kunnaria ja 60 tavallista juoksua. Hän on tuonut 26 juoksua. Kärkilyöntejä Mäki on kerännyt 273 kappaletta. Ulkopelissä Mäki pelaa kopparina. == Lähteet == == Aiheesta muualla == * Jouni Mäki Pesiksen Maailma -sivustolla Luokka:Suomalaiset pesäpalloilijat Luokka:Kankaanpään Mailan pelaajat Luokka:Vuonna 1994 syntyneet Luokka:Elävät henkilöt
Sakon Nakhon

Sakon Nakhon () on kaupunki varrella Isanin alueella Koillis-Thaimaassa. Kaupunki on samannimisen provinssin hallinnollinen keskus. Sakon Nakhon sijaitsee 651 kilometriä koilliseen Bangkokista. ==Lähteet== ==Aiheesta muualla== Luokka:Thaimaan kaupungit
Diiriye Guure

Diiriye Guure (1860 Buuhoodle – 1920 Ogaden) oli somalialainen kuningas ja sotilas. Hän toimi komentajana Dervissivaltiossa. Guure onnistui solmimaan rauhan Italian kanssa vuonna 1905, ja rauhanteon yhteydessä Italia tunnusti Guure Nugaaliin alueen hallitsijaksi. Sopimus murentui vuonna 1920, kun Britannian ilmavoimat pommitti pääkaupunkia Talehia ja joitain muita tärkeitä paikkoja; britit voittivat Dervissivaltion. ==Katso myös== * Somalian historia == Lähteet == Luokka:Somalialaiset poliitikot Luokka:Somalialaiset kirjailijat Luokka:Vuonna 1860 syntyneet Luokka:Vuonna 1920 kuolleet
Neha Kakkar

Neha Kakkar (s. 6. kesäkuuta 1988 Rishikesh, Uttar Pradesh, Intia) on intialainen laulaja. Hän on playback-laulaja Sonu Kakkarin nuorempi sisar. Hän alkoi esiintyä hyvin varhaisessa iässä uskonnollisissa tapahtumissa. Vuonna 2005 hän osallistui laulutositelevisiosarjan Indian Idol toiselle kaudelle. Hän teki Bollywood-debyyttinsä kuorolaulajana elokuvassa Meerabai Not Out. Hän nousi esiin, kun elokuvasta Cocktail julkaistiin tanssiraita ”Second Hand Jawaani”, jota seurasi useita suosittuja bilekappaleita, kuten ”Sunny Sunny” elokuvasta Yaariyan ja ”London Thumakda” elokuvasta Queen. Playback-laulamisen lisäksi Kakkar on esiintynyt useissa musiikkivideoissa ja tuomarina useissa tositelevisiosarjoissa, mukaan lukien Indian Idol. Vuonna 2019 Kakkar listattiin YouTuben katsotuimpien naisartistien joukkoon 4,2 miljardilla katselukerralla. Tammikuussa 2021 hänestä tuli ensimmäinen intialainen laulaja, joka voitti YouTube-timanttipalkinnon. Hän esiintyi Intian Forbesin Celebrity 100 -listalla vuosina 2017 ja 2019. Joulukuussa 2020 hän esiintyi Forbesin Aasian 100 digitaalisen tähden luettelossa. == Palkinnot ja ehdokkuudet == Vuosi Palkinto Kategoria Kappale Elokuva Tulos 2011 Filmfare Awards South Paras naislaulaja – kannada ”Horage Haradide Thamassu” Thamassu 2016 PTC Punjabi Music Awards Paras duo/ryhmä ”Pyaar Te Jaguar” (Harshit Tomarin kanssa) 2017 PTC Punjabi Music Awards Paras duettovokalisti ”Patt Lainge” (Gippy Grewalin kanssa) 2017 Mirchi Music Awards Vuoden naisvokalisti ”Badri Ki Dulhania” Badrinath Ki Dulhania 2018 Brit Asia TV Music Awards Vuoden Bollywood-kappale ”Dilbar” Satyameva Jayate 2020 Mirchi Music Awards Vuoden sosiaalisen median ikoni == Lähteet == == Aiheesta muualla == * Kotisivut * Luokka:Intialaiset laulajat Luokka:Pop-folklaulajat Luokka:Vuonna 1988 syntyneet Luokka:Elävät henkilöt
Wolfdietrich Schnurre

Wolfdietrich Schnurre (22. elokuuta 1920 Frankfurt am Main, Saksa – 9. kesäkuuta 1989 Kiel, Länsi-SaksaSchnurre, Wolfdietrich. Deutsche Biographie.) oli saksalainen kirjailija. Hän kirjoitti romaaneja ja kertomuksia, joiden aiheita ovat sota ja sen jälkeiset ongelmat. Schnurre oli 1939–1945 toisessa maailmansodassa Saksan palveluksessa rintamalla. Siviiliin päästyään hän kirjoitti elokuva- ja teatteriarvosteluja ja oli vuodesta 1950 lähtien vapaa kirjailija. Hän harjoittaa teoksissaan yhteiskuntakritiikkiä satiirin ja mustan huumorin keinoin. Hän sai 1983 Georg Büchner -palkinnon.Schnurre, Wolfdietrich. Kirjasampo. Viitattu 9.9.2021. ==Lähteet== ==Aiheesta muualla== Luokka:Saksalaiset kirjailijat Luokka:Vuonna 1920 syntyneet Luokka:Vuonna 1989 kuolleet
Nils A. Etola

Nils August Etola, vuoteen 1935 Etholén (10. maaliskuuta 1916 Helsinki – 26. heinäkuuta 1993 Kirkkonummi) oli suomalainen kauppaneuvos, yrittäjä ja yritysjohtaja.Biografia-sampo: Nils Etola Viitattu 9.9.2021. Nils Etolan vanhemmat olivat toimitusjohtaja Johan Etholén ja Anna Karjagin ja puoliso vuodesta 1940 hammaslääkäri Irja Kahilus. Toimitusjohtaja Erkki Etola on heidän poikansa. Nils Etola tuli ylioppilaaksi 1934 ja valmistui ekonomiksi Helsingin kauppakorkeakoulusta 1937, kauppakurssitutkinnon hän suoritti Toursin yliopistossa samana vuonna. Hän oli toimitusjohtaja Etolassa 1938–1976, Kumi-Tuote-yhtiössä vuodesta 1938 ja Etra-yhtiössä vuodesta 1942 ja yritysten hallitusten puheenjohtaja vuoteen 1993. Kauppaneuvoksen arvon Nils Etola sai 1970. Kumi- ja muovituotteisiin erikoistumalla Nils Etola kehitti Etola-yhtiöstä merkittävän konsernin, jolla oli laaja vähittäismyymäläverkosto ja useita eri tuoteosastoja. Nils Etolalla oli myös useita liike-elämän luottamustehtäviä, sotilasarvoltaan hän oli yliluutnantti.Ihmiset. Kuolleita. Kauppaneuvos Nils A. Etola. Helsingin Sanomat, 1.8.1993. (Tilaajille) Viitattu 9.9.2021. ==Lähteet== Luokka:Suomalaiset kauppiaat Luokka:Suomalaiset yrittäjät Luokka:Suomalaiset yritysjohtajat Luokka:Vuonna 1916 syntyneet Luokka:Vuonna 1993 kuolleet
Vallmo (Nauvo)

Vallmo on saari Nauvon kunta-alueella, Paraisilla. Saari kuuluu siten Saaristomerellä sijaitsevaan Turunmaan saaristoon. Saari sijaitsee noin 2 km koiliseen Nauvon kirkolta. Saaren pinta-ala on 2.3 neliökilometriä.Laskettu Viewfinder Panoramas Digital elevation Model perusteella. Lisätietoa algoritmeista Lsjbot/Algoritmer. == Lähteet == Luokka:Nauvo Luokka:Paraisten saaret
Käldö (Nauvo)

Käldö on saari Nauvon kunta-alueella, Paraisilla. Saari kuuluu siten Saaristomerellä sijaitsevaan Turunmaan saaristoon. Saari sijaitsee noin 5 km koiliseen Nauvon kirkolta. Saaren pinta-ala on 2.1 neliökilometriä.Laskettu Viewfinder Panoramas Digital elevation Model perusteella. Lisätietoa algoritmeista Lsjbot/Algoritmer. == Osasaaret ja niemet == * Käldö * Ramsö * Sutarnäs (niemi) * Sutarholm (niemi) == Lähteet == Luokka:Nauvo Luokka:Paraisten saaret
YoungBoy Never Broke Again

YoungBoy Never Broke Again (myös NBA YoungBoy), oikealta nimeltään Kentrell DeSean Gaulden (s. ), on yhdysvaltalainen rap-artisti. Hän julkaisi esikoisalbuminsa Until Death Call My Name vuonna 2018 ja se myi platinaa Yhdysvalloissa. Hänen toinen studioalbuminsa, vuonna 2020 julkaistu Top, nousi Billboard 200 -listan ensimmäiselle sijalle. == Diskografia == === Studioalbumit === * Until Death Call My Name (2018) * Top (2020) * Sincerely, Kentrell (2021) == Lähteet == == Aiheesta muualla == * Kotisivut Luokka:Vuonna 1999 syntyneet Luokka:Elävät henkilöt Luokka:Yhdysvaltalaiset hip hop -artistit
Huuliseuloja

Huuliseuloja (Tylochromis labrodon) on kirjoahventen (Cichlidae) heimoon kuuluva makeissa vesissä elävä kalalaji. == Koko ja ulkonäkö == Huuliseuloja voi kasvaa enintään 22,6 senttimetrin mittaiseksi. Lajilla on selkäevässään 14–16 piikkiruotoa ja 13–15 nivelruotoa, peräevässään kolme piikkiruotoa ja seitsemän nivelruotoa. == Levinneisyys ja elinympäristö == Huuliseulojaa tavataan Kongojoesta ja useista sen sivujoista Kongon demokraattisessa tasavallassa, Keski-Afrikan tasavallassa ja Kamerunissa. Laji käyttää ravinnokseen hyönteisiä ja niiden toukkia, nilviäisiä, vesikasveja sekä detritusta. Kansainvälinen luonnonsuojeluliitto IUCN on luokitellut huuliseulojan vuonna 2010 elinvoimaiseksi lajiksi. == Lähteet == Luokka:Kirjoahvenet